Eric Heiden

Eric Arthur Heiden (født 14. juni 1958 i Madison, Wisconsin) er en amerikansk tidligere skøyteløper som gjorde rent bord og vant samtlige fem gullmedaljer under OL i Lake Placid i 1980. 
Dette er en bragd Heiden er alene om i skøytehistorien. Heiden er også, før OL i Pyeongchang 2018, nr. 12 på listen over verdens mestvinnende vinterolympiere gjennom tidene. Han er mestvinnende vinterolympier hvis man bare regner gullmedaljer vunnet under ett og samme vinter-OL. 

 Karriere 
 Hurtigløp på skøyter 
Eric Heiden dominerte internasjonal skøytesport totalt i perioden 1977–1980. Han vant tre allround-VM og fire sprint-VM. I 1980 måtte han imidlertid nøye seg med sølv i allround-VM etter Hilbert van der Duim, i et meget kritisert mesterskap i Heerenveen (beskyldninger om oppmannsfusk med hensyn til når det ble holdt vanningspauser). Heiden har fire oscarstatuetter i sin samling. Disse fikk han tildelt i fire påfølgende år fra 1977 til 1980.

 Sykling og lege 
Etter at han hadde lagt opp som skøyteløper ble han profesjonell syklist for sykkellaget 7-Eleven, og deltok blant annet i Giro d'Italia i 1985 som han fullførte og i Tour de France i 1986 fullførte ikke.

Han ble uteksaminert som lege i 1991 og arbeider som kirurg i California. I 2002 i Salt Lake City og 2006 i Torino var han lege for det amerikanske OL-skøytelaget. Siden 2012 er han med i lege-teamet til sykkellaget BMC Racing Team.

 Personlige rekorder 
 Distanse  Tid  Dato  Sted  Bane  500 m   37,63  13. januar 1980   Davos  Eisstadion 1 000 m  1.13,60  13. januar 1980   Davos  Eisstadion 1 500 m  1.54,79  19. januar 1980   Davos  Eisstadion 3 000 m  4.06,47  6. mars 1980   Inzell  Eisstadion 5 000 m  6.59,15  10. februar 1979   Oslo  Bislett stadion 10 000 m  14.28,13  23. februar 1980   Lake Placid  James B. Sheffield Olympic Skating Rink

 Familie 
Hans søster, Beth Heiden, var også skøyteløper og syklist. Hun ble allround-verdensmester i 1979 og i sykling 1980.

 Se også 
 Liste over mestvinnende vinterolympiere
 Oversikt over flest vunne gullmedaljer i ett og samme OL

 Referanser 

 Litteratur 



 Eksterne lenker 


  Eric Heiden på www.ISU.html.infostradasports.com
  Eric Heiden på Jakub Majerski's Speedskating database (Adelskalender distanser og sammenlagt)
  Speedskating Hall of Fame – Speed Skaters : Eric Arthur Heiden på The National Speedskating Museum and Hall of Fame, Besøkt 11. juli 2016.
  Skating for Gold: Wisconsin's Olympic Speed Skaters, 1976-2006 : Eric Heiden (b. 1958) på Wisconsin Historical Society, Besøkt 11. juli 2016.



Kategori:Skøyteløpere fra USA
Kategori:Syklister fra USA
Kategori:Leger fra USA
Kategori:Olympiske mestere for USA
Kategori:Verdensmestere i hurtigløp på skøyter – Allround
Kategori:Verdensmestere i hurtigløp på skøyter – Sprint
Kategori:Juniorverdensmestere i hurtigløp på skøyter – Allround
Kategori:USA-mestere
Kategori:Deltakere for USA under Vinter-OL 1976
Kategori:Skøyteløpere under Vinter-OL 1976
Kategori:Medaljevinnere under Vinter-OL 1980
Kategori:Deltakere for USA under Vinter-OL 1980
Kategori:Skøyteløpere under Vinter-OL 1980
Kategori:Tidligere verdensrekordholdere i hurtigløp på skøyter
Kategori:Personer fra Madison
Kategori:Artikler i skøytesportprosjektet
Kategori:Olympiske mestere i hurtigløp på skøyter